## Odluka o proglašenju Zakona o izmjenama i dopunama Zakona o igrama na sreću i zabavnim igrama

### NN 2/1994 (12.1.1994.), Odluka o proglašenju Zakona o izmjenama i dopunama Zakona o igrama na sreću i zabavnim igrama

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske donosim

# ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O IGRAMA NA SREĆU I ZABAVNIM IGRAMA

Proglašavam Zakon o izmjenama i dopunama Zakona o igrama na sreću i
zabavnim igrama, koji je donio Zastupnički dom Sabora Republike Hrvatske
na sjednici dana 30. prosinca 1993. godine.

Broj: PA4-7/I-93.

Zagreb, 6. siječnja 1994.

Predsjednik Republike Hrvatske

**dr. Franjo Tuđman, v. r.**

---

## ZAKON

### O IZMJENAMA I DOPUNAMA ZAKONA O IGRAMA NA SREĆU I ZABAVNIM IGRAMA

Članak 1.

U Zakonu o igrama na sreću i zabavnim igi-ama ("Narodne novine",
br. 61/91.) članak 1. mijenja se i glasi: "Ovim se Zakonom uređuju
uvjeti priredivanja igara na sreću i zabavnih igara, način oporezivanja
te visine kazni za prekršaje pravnih i fizičkih osoba koje organiziraju
igre na sreću i zabavne igre. Igre na sreću i zabavne igre priređuju se
radi razonode i zabave sudionika u igri radi veće iskoristivosti i poticanja
djelatnosti turizma i ugostiteljstva te pribavljanja sredstava za socijalno-humanitarne
i druge potrebe koje se financiraju iz državnog proračuna.

Članak 2.

U glavi II. naziv točke 1. Igre na sreću od interesa za Republiku, mijenja
se i glasi: "1. Igre na sreću od posebnog značenja".

Članak 3.

Članak 5. mijenja se i glasi: "Priređivanje igara na sreću, koje
se stalno priređuju na teritoriju Republike Hrvatske: loto, sporlska prognoza.
veldo, bingo, lutrija. kontinuirano klađenje u svim oblicima priređivanja
i igre u igračnici (casino), od posebnoga je značenja.

Igre na sreću iz stavka 1. ovoga članka priređuje i organizira, "Lutrija
Hrvatske" d.o.o."

Članak 4.

Iza članka 5. dodaje se članak 5a. koji glasi:

"Članak 5a. Vlada Republike Hrvatske i Lutrija Hrvatske d.o.o.
ugovorom o koncesiji utvrdit će međusobna prava i obveze. Ugovor o koncesiji
se sklapa na vrijeme koje utvrde ugovorne strane, a može se otkazati iz
razloga određenih zakonom ili ugovorom uz otkazni rok od godine dana".

Članak 5.

Članci 6., 7., 8., 9., 10. i 11. brišu se.

Članak 6.

Članak 13. mijenja se i glasi:

"lgračnicu može organizirati Lutrija Hrvatske d.o.o. u posebno
uređenim prostorijama hotela "L" ili "A" kategorije
ili u za te namjene napose izgrađenim objektima. Automat-klub može organizirati
pravna osoba koja obavlja djelatnost priređivanja igara na sreću ili ugostiteljsku
djelatnost ili turističku djelatnost u posebno uređenim prostorijama hotela
"L" "A" i "B" kategorije te za to posebno
uređenim turističkim brodovima. U ostalim prostorima, koji za te namjene
ispunjavaju ovim Zakonom utvrdsne uvjete, automat-klub može organizirati
samo Lutrija Hrvatske d.o.o"

Članak 7.

Članak 14. mijenja se i glasi: "Odobrenje za osnivanje igračnice
ili automat-kluba daje Ministarstvo financija, po slobodnoj ocjeni, na
rok od pet godina ako su ispunjeni svi zakonom propisani uvjeti. Prije
izdavanja odobrenja za rad Ministarstvo financija može zatražiti mišljenje
općinskog ili gradskog ili županijskog poglavarstva glede zahtjeva za osnivanje
igračnice ili automat-kluba. Uz zahtjev za osnivanje igračnice ili automat-kluba
moraju se priložiti dokazi da su ispunjeni uvjeti za osnivanje, pravilnik
kojim se utvrđuju igre koje će se priređivati. uvjeti za ulaz posjetitelja,
uvjeti pod kojima igraći mogu sudjelovati u pojedinim igrama te visina
i način osiguranja sredstava za isplatu dobitaka. Pristup u igračnicu ili
u automat-klub dozvoljava se posjetiteljima samo ako plate ulaznicu ili
ako se njihova provjera osigura na drugi način, dok je pristup osobama
mlađim od 18 godina zabranjen.

Članak 8.

U članku 15. stavak 1. mijenja se i glasi:

"Igračnica mora imati odvojen i zaštićen prostor za čuvanje novca
i drugih vrijednosti te za obavljanje mjenjačkih poslova. Ako igračnica
nije u hotelskom objektu. u igračnici mora biti osigurano pružanje ugostiteljskih
ustuga".

Članak 9.

U članku 16. iza stavka 3. dodaje se stavak 4. koji glasi U automat-klubu
može se postaviti jedan opservacijski stol "OPTA 24" s ograničenom
visinom uplate i isplate u jednoj igri.

Članak 10.

Članak 22. mijenja se i glasi: "Igre na sreću na automatima s jednostrukim
ulogom (1:300" i zabavne igre na automatima za zabavu može organizirati
ili pravna ili fizička osoba koja obavlja djelatnost priredivanja igara
na sreću, odnosno priređivanja zabavnih igara ili ugostiteljsku ili turističku
djelatnost. Igre za zabavu mogu se organizirati u posebno uređenim zabavnim
klubovima, zabavnim klubovima koji su organizirani kao putujuće radnje
te u ugostiteljskim i drugim objektima u kojima se mogu organizirati i
igre na sreću." .

Članak 11.

Iza članka 22. dodaje se članak 22a. koji glasi:

"Članak 22a. Zabavni klub može se organizirati u prostorijama čija
površina ne može biti manja od 60 m. osim kada se organizira kao putujuća
radnja. U zabavnom klubu mora biti postavljeno najmanje 10 aparata za zabavu
(video igre. fliperi. pikado, biljar, stolni nogomet i sl.". Iznimno
ako se zabavni klub organizira kao biljarski klub. tada se moraju postaviti
najmanje tri biljar-stola. U zabavnom klubu nije dopušteno priredivanje
igara na automatima za igre na sreću. U ugostiteljskim objektima površine
do 50 m mogu se postaviti dva automata, a u ugostiteljskim objektima preko
50 m najviše pet automata (automati 1:300, aparati za zabavu". Igranje
na automatima za igre na sreću koje se priređuju u ugostiteljskim i drugim
objektima nije dopušteno osobama mladim od 18 godina. U zabavnim klubovima
koji mogu biti organizirani kao putujuće radnje mora biti postavljeno najmanje
10 automata (aparati za zabavu"."

Članak 12.

U članku 23. iza stavka 1. dodaju se stavci 2., 3., 4. i 5. koji glase:
"Zahtjev za izdavanje odobrenja mora pored ostalog, sadržavati: ime
i prezime vlasnika aparata, ime i prezime vlasnika ugostiteljske radnje
ili prostora u koji se postavIjaju aparati, odnosno naziv pravne osobe
koja je vlasnik poslovnog prostora. Vlasnik automata uz zahtjev za izdavanje
odobrenja obvezan je priložiti ugovor sklopljen s fizičkom ili pravnom
osobom u čijem će poslovnom prostoru biti postavljeni automati. Podnositelj
zahtjeva za izdavanje odobrenja koji je automat uzeo u zakup obvezan je
uz zahtjev, pored ugovora iz prethodnoga stavka, priložiti i ugovor o zakupu
aparata. Svako premještanje automata na drugu lokaciju vlasnik automata
mora prijaviti nadležnomu tijelu županije, odnosno Grada Zagreba iz stavka
1. ovoga članka u roku tri dana."

Članak 13.

Članak 25. mijenja se i glasi: "Automati za igre na sreću i zabavne
igre prilikom stavljanja u uporabu moraju biti tehnički ispravni. U uporabu
ne mogu biti stavljeni automati za igre na sreću poslije isteka godine
dana od dana njihove proizvodnje, a u uporabi mogu biti najviše pet godina.
Automati za igre na sreću u uporabi koji su stariji od pet godina mogu
ostati u uporabi do 31. prosinca 1993. godine.

Članak 14.

Iza članka 25. dodaje se članak 25a. koji glasi

"Članak 25a. Prije stavljanja automata za igre na sreću i aparata
za zabavne igre u uporabu vrši se tehnički pregled, o čemu se izdaje uvjerenje.
Glede automata koji se prvi put stavljaju u uporabu, fizička ili pravna
osoba koja ih stavlja u uporabu obvezna je ovlaštenoj osobi za tehnički
pregled dati na uvid uvjerenje i jamstvo proizvođača automata. Pravna osoba
ovlaštena za tehnički pregled ne smije obaviti tehnički pregled automata
ako joj se ne stave na uvid isprave navedene u stavku 2. ovoga članka.
Tehnički pregled automata za igre na sreću i aparata za zabavne igre obavljaju
ovlaštene pravne osobe, koje o ispravnosti automata izdaju uvjerenje. Ovlaštenje
za obavljanje tehničkog pregleda automata pravnim osobama koje obavljaju
djelatnost proizvodnje i održavanja automata izdaje Ministarstvo financija.
Ovlaštenje za obavljanje tehničkog pregleda mogu dobiti samo one tvrtke
koje se ne bave priređivanjem igara na sreću ili iznajmljivanjem automata
za igre na sreću i zabavne igre. Način obavljanja pregleda automata, prava
i dužnosti ovlaštene osobe te način i davanje ovlaštenja za obavljanje
tehničkog pregleda propisuje ministar financija. Uvjerenje o ispravnosti
automata za igre na sreću važi jednu godinu i mora se obnoviti prije isteka
toga roka"

Članak 15.

Članak 27. mijenja se i glasi: "Nakon obavljenog tehničkog pregleda
i plombiranja kontrolnog uređaja te stavljanja pločice za označavanje i
registraciju automata za igre na sreću i zabavne igre, ovlaštene pravne
osobe za obavljanje tehničkog preglede izdaju uvjerenje (atest" iz
članka 25a. ovoga Zakona. Pločice za označavanje i registraciju moraju
imati svi automati za igre na sreću i zabavne igre, stolovi za igre na
sreću i zabavne igre te stolovi za igre s kuglicama, kockama ili kartama
koji su u uporabi. Evidenciju i upisnik o izdanim pločica za označavanje
i registraciju vodi Ministarstvo financija. U uporabi mogu biti automati
za igre na sreću i zabavne igre na kojima je na vidnom mjestu istaknuta
ploćicama za označavanje i registraciju s podacima o vlasniku i tehničkom
pregledu."

Članak 16.

Članak 44. mijenja se i glasi: "Nadzor nad provedbom odredbi ovoga
Zakona koje se odnose na priređivanje igara na sreću za koje odobrenje
daje Ministarstvo financija obavlja financijska policija. Nadzor nad provedbom
odredbi ovoga Zakona koje se odnose na priređivanje igara na sreću i zabavnih
igara za koje odobrenje daje područni ured Porezne uprave odnosno Grad
Zagreb obavljaju ovlašteni djelatnici Porezne uprave i financijska policija.

Nadzor nad igračnicama (casino" tijekom radnog vremena, svakodnevno,
od 1. siječnja 1994 godine obavlja ovlašteni djelatnik Ministarstva financija
Ovlaštenje iz prethodnoga stavka daje ministar financija."

Članak 17.

U članku 45. stavak 2. mijenja se i glasi:

"Rješenje o zabrani priredivanja igara na sreću na automatima i
zabavnih igara na aparatima izvršava se njihovim pečaćenjem i privremenim
oduzimanjem tih automata i aparata do okončanja prekršajnog postupka".
Iza stavka 2. dodaju se stavci 3. i 4. koji glase: "Žalba protiv rješenja
ne zadržava njegovo izvršenje. Troškove privremenog oduzimanja - pohranjivanja
automata i aparata iz stavka 2. ovoga članka snosi vlasnik automata".

Članak 18.

Naziv glave VIII. Sredstva ostvarena priredivanjem igara na sreću od
interesa za Republiku. mijenja se i glasi: "VIII. Prihodi i porezi
od igara na sreću i zabavnih igara i njihova raspodjela".

Članak 19.

Članak 46. mijenja se i glasi: "Na dobit koju ostvari Lutrija Hrvatske
d.o.o., a koja pripada državnom proračunu, ne plaća se porez na dobit.
Dobit iz stavka 1. ovoga članka prihod je državnoga proračuna."

Članak 20.

Članak 47. mijenja se i glasi: "Porez na dobitke od igara na sreću
plaćaju fizičke osobe koje ostvaruju dobitke od igara na sreću. Osnovica
poreza na dobitke od igara na sreću jest svaki dobitak od igara na sreću.
Ako se dobici od igara na sreću sastoje od stvari i prava, osnovica poreza
na dobitke od igara na sreću jest prometna vrijednost stvari ili prava
u času ostvarenja dobitka. Porez na dobitke od igara na sreću ne plaća
se: 1. na pojedinačne dobitke od igara na sreću u iznosu do trostrukog
mjesečnog iznosa najniže osnovne plaće prema Općem kolektivnom ugovoru
za gospodarstvo (članak 19.". 2. na dobitke od igara na sreću za koje
se zbog načina provođenja igre, pravilima, unaprijed ne utvrđuje visina
fonda dobitaka. Porez na dobitke od igara na sreću obračunava i naplaćuje
pri svakoj isplati dobitaka (porez po odbitku) priređivač igara na sreću.
Glede obračuna i naplate ovog poreza te prekršaja, primjenjuju se odredbe
propisa kojima se ureduje sustav oporezivanja koje se odnose na poreze
po odbitku. Stopa poreza na dobitke od igara na sreću iznosi 15%"

Članak 21.

Iza članka 47. dodaju se članci 47a., 47b. i 47c. koji glase:

"Članak 47a. Pravne i fizičke osobe koje priređuju igre na sreću
i zabavne igre u igračnicama, automat klubovima i zabavnim klubovima ili
uporabljuju automate za igre na sreću ili zabavne igre u ugostiteljskim
i drugim objektima plaćaju porez na dobit u mjesečnom paušalnom iznosu
unaprijed.

Mjesečni paušalni iznos po pojedinim vrstama stola, automata i aparata
za igre na sreću, po stolu. automatu, odnosno aparatu za igre na sreću
i zabavne igre iznosi: - za stol (u igračnici "OPTA 24" u hrvatskim
dinarima u protuvrijednosti od 1.000 DEM, - za automate za igre na sreću
u hrvatskim dinarima u protuvrijednosti od 350 DEM, - za automate za zabavne
igre u hrvatskim dinarima u protuvrijednosti 30 DEM. Iznosi u hrvatskim
dinarima iz stavka 2. ovoga članka obračunavaju se prema njemačkoj marki
(DEM" po srednjem tečaju Narodne banke Hrvatske na dan plaćanja mjesečnog
paušalnog iznosa. Obveznici iz stavka 1. ovoga članka mjesežni paušalni
iznos poreza na dobit obvezni su platiti do 25. u tekućem mjesecu za idući
mjesec i o tome dokaz dostaviti nadležnoj Poreznoj upravi na čijem području
uporabljuju automate i aparate. Paušalni iznos poreza iz stavka 1. ovoga
članka ne plaća se za vrijeme privremenog prekida rada (godišnji odmori,
adaptacije i sl" igračnice, automat-kluba, zabavnog kluba ili uporabe
automata u ugostiteljskim i drugim objektima, pod uvjetom da je prekid
prijavljen tijelu koje je izdalo odobrenje za rad u roku sedam dana prije
prekida rada. Privremeni prekid rada iz prethodnoga stavka može trajati
najviše 30 dana tijekom godine. Za duže prekide rada treba ishoditi suglasnost
tijela koje je izdalo odobrenje za rad. Glede naplate i drugo, odgovarajuće
se primjenjuju odredbe Zakona o neposrednim porezima koje se odnose na
oporezivanje dobiti. Oslobođenje i olakšice koje su propisane Zakonom o
neposrednim porezima pri plaćanju poreza na dobit ne primjenjuju se na
plaćanje poreza na dobit po ovomu Zakonu."

Članak 47b. Na igre na sreću koje se priređuju u igračnicama i na automatima
za igre na sreću plaća se porez na promet usluga po stopi od 10%, na zabavne
igre po stopi od 5%, a na sve ostale igre na sreću (loto, lutrija, sportska
prognoza i ostale igre na sreću za čije je priređivanje nadležno tijelo
izdalo odobrenje" po stopi od 5%. Porezni obveznik poreza iz stavka
1. ovoga članka jest priređivač igara na sreću, pravna, odnosno fizička
osoba koja ima odobrenje nadležnog tijela za priređivanje igara na sreću
ili zabavnih igara. Glede osnovice i plaćanja poreza na promet usluga,
odgovarajuće se primjenjuju odredbe Zakona o porezu na promet proizvoda
i usluga."

Članak 47c. Priređivaći igara na sreću u igračnicama i automatklubovima
obvezni su Ministarstvu financija svaki mjesec u roku 10 dana nakon isteka
mjeseca za prethodni mjesec dostaviti poslovno izvješće."

Članak 22.

Članak 48. mijenje se i glasi: "Novčanom kaznom u hrvatskim dinarima
u protuvrijednosti od 10.000 do 40.000 DEM kaznit će se za prekršaj pravna
osoba: 1. ako igre na sreću od posebnog značenja priredi bez ugovora odnosno
bez odobrenja nadležnog tijela (članak 5.). 2. ako igre na sreću priredi
u igračnici ili automat-klubu bez odobrenja nadležnog tijela (članak 14.)
3. ako izvan igračnice ili izvan automat-kluba priredi igru na sreću koja
se može priređivati samo u igračnici ili samo u automat-klubu (članak 12)
4. ako zabavne igre priredi u zabavnom klubu bez odobrenja nadležnog tijela
ili uporabljuje automate za igre na sreću s jednostrukim ulogom ili automate
za zabavu u ugostiteljskim objektima bez odobrenja nadležnog tijela (članak
23.) 5. ako priredi igru na sreću ili zabavne igre koju ne smije priredivati
prema odredbama ovoga Zakona (članak 13. i 22.). Za prekršaje iz stavka
1. ovoga članka kaznit će se i odgovorna osoba u pravnoj osobi novčanom
kaznom u hrvatskim dinaricna u protuvrijednosti od 1.000 do 5.000 DEM."

Članak 23.

Članak 49. mijenja se i glasi: "Novčanom kaznom u hrvatskim dinarima
u protuvrijednosti od 1.000 do 10000 DEM kaznit će se za prekršaj pravna
osoba:

1. ako prigodne lutrije, tombole i klađenja na športskim priredbama
prireduje mimo uvjeta određenih ovim Zakonom (članak 18 )

2 ako igre na sreću na automatima s jednastrukim ulogom i zabavne igre
priređuje protivno odredbama ovoga Zakona (članak 22. i 22a.)

3. ako igre na sreću i zabavne igre prireduje na automatima koji nisu
ispravni ili nemaju obilježja propisana ovim Zakonom ili nisu plombirani
(članak 25., 25a., 26. i 27.)

4. ako igre na sreću priređuje na stolovima i automatima za koje nije
uplaćena posebna pristojba ili mjesečni paušalni iznos poreza na dobit
(članak 37., 38., 39., 40. i 47a.)

5. ako nadležnomu tijelu ne prijavi promjenu lokacije automata u zakonom
predviđenom roku (članak 23.)

6. ako priredivači igara na sreću u igračnicama ili automat-klubu nadležnomu
tijelu ne dostave mjesečno poslovno izviješće u zakonom propisanom roku
(članak 47c.)

7. ako nadležnomu tijelu ne prijave privremeni prekid rada igračnice
ili automat-kluba u zakonom propisanom roku (članak 47a.)

8. ako se u igračnici ili automat-klubu zatekne osoba mlađa od 18. godina
(članak 14.)

9. ako se u ugostiteljskom i drugom objektu, u kojima se priređuju igre
na automatima za igre na sreću, zatekne u igri na automatu za igre na sreću
osoba mlađa od 18 godina (članak 22a.). Za prekršaj iz stavka 1. ovoga
članka kaznit će se i odgovorna osoba u pravnoj osobi novčanom kaznom u
hrvatskim dinarima u protuvrijednosti od 1.000 do 5.000 DEM."

Članak 24.

Članak 50. mijenja se i glasi "Novčanom kaznom u hrvatskim dinarima
u protuvrijednosti od 1.000 do 10.000 DEM kaznit će se za prekršaj fizička
osoba: 1. ako priredi igre na sreću, koje prema odredbama ovoga Zakona
mogu priređivati samo pravne osobe (članak 5., 12. i 13.) 2. ako igre na
sreću na automatima s jednostrukim ulogom priređuje protivno odredbama
ovoga Zakona (članak 22. i 22a.) 3. ako zabavne igre priređuje protivno
odredbama ovoga Zakona (članak 22a i 23.) 4. ako igre na sreću i zabavne
igre prireduje na automatima koji nisu ispravni ili nemaju obilježja propisana
zakonom ili nisu plombirani ili ih neovlašteno daje u zakup (članak 25.,
25a., 26., 27. i 29.) 5 ako igre na sreću prireduje na automatima za koje
nije uplaćena posebna pristojba ili plaćen propisan mjesežni paušalni iznos
poreza na dobit (članak 40. i 47a.) 6. ako nadležnomu tijelu ne prijavi
promjenu lokacije automata u zakonom predviđenom roku (članak 23.) 7. ako
se u ugostiteljskim i drugim objektima u kojima se prireduju igre na automatima
za igre na sreću zatekne u igri na automatima za igre na sreću osoba mlada
od 18 godina (članak 22a.)."

Članak 25.

Iza članka 50. dodaju se članci 50a. i 50b. koji glase

"Članak 50a. Novčanom kaznom u hrvatskim dinarima u protuvrijednosti
od I.000 do 10.000 DEM za prekršaje će se kazniti pravna i fizička osoba
vlasnik automata i vlasnik ugostiteljskog objekta ili drugog prostora u
čijem se prostoru uporabljuje automat ako se igre na sreću na automatima
prireduju protivno odredbama ovoga Zakona.

Članak 50b. Iznosi novčanih kazni u hrvatskim dinarima iz članka 48.,
49., 50. i 50a. ovoga Zakona obračunavaju se u hrvatskim dinarima prema
njemaćkoj marki (DEM) po srednjem tečaju Narodne banke Hrvatske na dan
izricanja kazne."

Članak 26.

Članak 51. mijenja se i glasi: "Za prekršaje utvrđene Ovim Zakonom,
uz novčanu kaznu izriče se zaštitna mjera oduzimanja imovinske koristi
ostvarene prekršajem. Zaštitna mjera oduzimanja stolova za igru i automata
te zabrana obavljanja djelatnosti priređivanja igara na sreću od jedne
do pet godina."

Članak 27.

Iza članka 51. dodaje se članak 51a. koji glasi: "Članak 51a. Postupak
za izricanje kazni u prekršajima zbog povrede odredbi ovoga Zakona pokreće,
vodi i donosi rješenje o prekršaju Komisija za prekršaje područnog ureda
Porezne uprave,odnosno Grada Zagreba. Protiv rješenja Komisije za prekršaje
iz stavka 1. ovoga članka može se izjaviti žalba Komisiji za prekršaje
Ministarstva financija. Glede prekršajnog postupka, zastare i izricanja
novčanih kazni, primjenjuju se sukladno odredbe Zakona o neposrednim porezima."

Članak 28.

Članak 52. mijenja se i glasi: "Sve pravne osobe priređivači igara
na sreću u igračnicama i u automat klubovima kojima je izdano odobrenje
za rad. a koji su do 27. siječnja 1993. podnijeli zahtjeve za produženje
odobrenja za rad nastavljaju s radom do isteka roka važenja odobrenja;
a igračnice najduže do 31. prosinca 1997. godine. Ministarstvo financija
produžit će valjanost odobrenja za rad ako su ispunjeni uvjeti iz članka
15. i 16. ovoga Zakona. Za igračnice i automat-klubove koji su prestali
radom ili kod kojih je došlo do promjene vlasnika, a imali su odobrenje
za rad, potrebno je prije požetka rada pribaviti novo odobrenje sukladno
uvjetima iz ovoga Zakona.

Pravne osobe koje su podnijele zahtjev za izdavanje odobrenja za rad
igračnice ili automat-kluba do stupanja na snagu ovoga Zakona Ministarstvo
financija riješit će ga prema propisima koji su važili u vrijeme podnošenja
zahtjeva, pod uvjetom da su ispunjeni svi uvjeti prema tada važećem zakonu.
Pravne i fizičke osobe mogu priredivati igre na sreću na automatima s jednostrukim
ulogom (1:300) u ugostiteljskim i drugim objetima, do 31. ožujka 1994.
godine."

Članak 29.

Članci 54. i 56. brišu se.

Članak 30.

Raspodjela prihoda od poreza na dobitke od igara na sreću i zabavnih
igara, poreza na dobit koji se plaća u mjesečnom paušalnom iznosu i poreze
na promet usluga, utvrđuje se posebnim zakonom

Članak 31.

Ministar financija po potrebi će donositi naputke o provedbi pojedinih
odredbi ovoga Zakona.

Članak 32.

U svim člancima u kojima se pojavljuju riječi: "općinska uprava
prihoda" odnosno: "uprava prihoda općine" zamjenjuju se
riječima: "Područni ured Porezne uprave", riječ "taksa"
zamjenjuje se riječju: "pristojba", a "izvršno vijeće općine"
riječima: "općinsko poglavarstvo" u odgovarajućim padežnim oblicima.

Članak 33.

Od 1. siječnja 1994. godine za kategorizaciju hotela iz članka 13. ovoga
Zakona primjenjuje se nova kategorizacija hotela propisana Pravilnikom
o klasifikaciji, minimalnim uvjetima i kategorizaciji ugostiteljskih objekata
("Narodne novine", br. 87/93.) tako da se umjesto hotela "L"
kategorije utvrđuje prva kategorija hotela, umjesto hotela "A"
kategorije druga kategorija hotela te umjesto hotela "B" kategorije
treće kategorija hotela.

Članak 34.

Danom stupanja na snagu ovoga Zakona prestaje vrijediti Uredba o izmjenama
i dopunama Zakona o igrama na sreću i zabavnim igrama ("Narodne novine",
br. 86/92.) i stavlja se izvan snage točka 20. Uredbe o nastavljanju važenja
pravnog sadržaja i učinka odredenih uredbi Vlade Republike Hrvatske na
temelju zakonske ovlasti ("Narodne novine"; br.100/93.), i odredbe
Zakona o neposrednim porezirna ("Narodne novine", br.19/90.,
28/90.,14/91., 73/91., 25/93. i 100/93.), Zakona o pripadnosti javnih prihoda
Republici Hrvatskoj i jedinicama lokalne samouprave i stopama republičkih
poreza ("Narodne novine", br. 73/91., 18/92., i 43/93.), i Zakona
o porezu na promet proizvoda i usluga ("Narodne novine", br.
36/91., 73/91., 18/92., 25/93., 57/93., 63/93., 73/93., 81/93., 89/93.,
90/93. i 100/93.) koje su u suprotnosti s odredbama ovoga Zakona, neće
se primjenjivati.

Članak 35.

Ovaj Zakon stupa na snagu osmoga dana od dana objave u "Narodnim
novinama".

Klasa: 460-01/93-01/04

Zagreb, 30. prosinca 1993.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Odluka, NN 2/1994-16